32004R1808
L 318/15
JURNALUL OFÍCIAL AL UNIUNII EUROPENE
REGULAMENTUL (CE) NR. 1808/2004 AL COMISIEI
din 18 octombrie 2004
de modificare a Regulamentului (CE) nr. 2138/97 privind delimitarea zonelor omogene de producție a uleiului de măsline
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 136/66/CEE al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (1),
având în vedere Regulamentul (CEE) nr. 2261/84 al Consiliului din 17 iulie 1984 de stabilire a normelor generale referitoare la acordarea de ajutor pentru producția de ulei de măsline și pentru organizațiile de producători (2), în special articolul 19,
întrucât:
(1)
Articolul 18 din Regulamentul (CEE) nr. 2261/84 prevede că producțiile de măsline și ulei trebuie să fie stabilite pe zone omogene de producție pe baza datelor furnizate de statele membre producătoare.
(2)
Delimitarea zonelor de producție a făcut obiectul anexei la Regulamentul (CE) nr. 2138/97 al Comisiei (3). Din considerente administrative și structurale, este necesar să se aducă modificări zonelor omogene de producție pentru anul de comercializare 2003/2004 în Grecia, Spania și Italia.
(3)
Măsurile prevăzute de prezentul regulament sunt conforme cu avizul Comitetului de gestionare a uleiurilor și grăsimilor,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2138/97 se modifică după cum urmează:
1.
La punctul (A), părțile referitoare la provinciile „Brescia”, „Perugia”, „Lecce”, „Catanzaro” și „Messina” se înlocuiesc cu textele din anexa la prezentul regulament.
2.
Punctul (C) se modifică după cum urmează:
(a)
la rubrica „Νομός Ζακύνθου”, comuna „Μαχαιράδου” se elimină din zona 2 și se adaugă la zona 3;
(b)
la rubrica „Νομός Ημαθίας”, comuna „Φυτείας” se elimină din zona 1 și se adaugă la zona 2;
(c)
la rubrica „Νομός Κιλκίς”, comuna „Βαφειοχωρίου” se elimină din zona 2 și se adaugă la zona 1;
(d)
la rubrica „Νομός Κορινθίας”, comuna „Κορφιώτισσας” se elimină din zona 8 și se adaugă la zona 1;
(e)
la rubrica „Νομός Λασηθίου”,
-
comunele „Λακωνίων”, „Αγίου Ιωάννη”, „Καλαμαύκα”, „Ζήρου”, „Παπαγιαννάδων”, „Χανδρών”, „Λιθίνων”, „Ορεινού”, „Πεύκων”, „Σχινοκαψάλων”, „Χρυσοπηγής”, „Αγίου Γεωργίου”, „Κατσιδονίου”, „Μαρωνιάς”, „Πισκοκεφάλου”, „Σητείας”, „Αγίου Στεφάνου”, „Σταυροχωρίου”, „Σταυρωμένου” și „Προυσσού” se elimină din zona 2 și se adaugă la zona 1;
-
comunele „Μεσελέρων” și „Πρίνων” se elimină din zona 1 și se adaugă la zona 2 și
-
comuna „Αγίου Σπυρίδωνα” se adaugă la zona 1;
(f)
la rubrica „Νομός Πρέβεζας”, comuna „Ριζών” se elimină din zona 2 și se adaugă la zona 7.
3.
La punctul (D), în rubrica „Comunidad autónoma: Aragón”, comuna „La Portellada” se inserează în zona 4 din provincia „Teruel”.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 noiembrie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 octombrie 2004.